**ΕΙΔΗ ΜΕΤΟΧΗΣ**

**1) Η επιθετική μετοχή:** λειτουργεί ως επίθετο και συνήθως είναι έναρθρη (π.χ. τό συμφέρον). Λέγεται και αναφορική, γιατί ισοδυναμεί με δευτερεύουσα αναφορική πρόταση.

**2) Η κατηγορηματική μετοχή**: αναφέρεται στο υποκείμενο ή στο αντικείμενο του ρήματος από το οποίο εξαρτάται. Ρήματα που, συνήθως, συντάσσονται με κατηγορηματική μετοχή είναι:

**α)** **εἰμί, γίγνομαι, ὑπάρχω**

**β)** **δῆλός εἰμι (είμαι φανερός), διαβιῶ / διαμένω (ζω κάπου μόνιμα), διάγω / διαγίγνομαι (περνώ τον καιρό μου), οὐ διαλείπω (δε σταματώ), διατελῶ (είμαι συνεχώς), λανθάνω (μένω απαρατήρητος), οἴχομαι (έχω φύγει), τυγχάνω (συμβαίνει να είμαι, είμαι), φαίνομαι / φανερός εἰμι (είμαι φανερός), φθάνω (προφταίνω)**

 **γ)**ρήματα που σημαίνουν **έναρξη ,λήξη, ανοχή, καρτερία, κάματο, αίσθηση, γνώση, μάθηση ,μνήμη και τα αντίθετα, αγγελία, δείξη, έλεγχο, ψυχική κατάσταση**και κάποια άλλα πιο σπάνια (π.χ. Ἄρξομαι **διδάσκων** ἐκ τῶν θείων).

Μεταφράζεται με το **ότι, πως, που**ή με το**να…**

**3)Η επιρρηματική μετοχή:**

Λειτουργεί ως επιρρηματικός προσδιορισμός και εκφράζει επιρρηματικές σχέσεις:

α)**χρονική μετοχή**: δηλώνει χρόνο, βρίσκεται σε όλους τους χρόνους εκτός από τον μέλλοντα και συνοδεύεται συχνά από χρονικά επιρρήματα. Ισοδυναμεί με δευτερεύουσα χρονική πρόταση.

β)**αιτιολογική μετοχή**: μεταφράζεται με αιτιολογικούς συνδέσμους γιατί, διότι ,επειδή**.** Ισοδυναμεί με δευτερεύουσα αιτιολογική πρόταση.

γ**)τελική μετοχή:** βρίσκεται σε χρόνο μέλλοντα και δηλώνει σκοπό. Μεταφράζεται με το: **για να.**Ισοδυναμεί με δευτερεύουσα τελική πρόταση. Συνοδεύει ρήματα που δηλώνουν κίνηση ή δράση.

δ)**υποθετική μετοχή:** δηλώνει την προϋπόθεση κάτω από την οποία μπορεί ή θα μπορούσε να συμβεί αυτό που σημαίνει το ρήμα της πρότασης. Μεταφράζεται με το αν, εάν.

ε)**εναντιωματική μετοχή:** δηλώνει εναντίωση προς αυτό που σημαίνει το ρήμα της πρότασης. Μεταφράζεται με το: **αν και, ενώ, παρόλο που…**

στ)**παραχωρητική μετοχή:** δηλώνει παραχώρηση προς αυτό που σημαίνει το ρήμα της πρότασης και μεταφράζεται με τις εκφράσεις: **κι αν ακόμα, ακόμα και αν….**

ζ)**τροπική μετοχή:** συνήθως βρίσκεται σε χρόνο ενεστώτα. Μεταφράζεται με τροπική μετοχή της νεοελληνικής, με τροπικό επίρρημα ή εμπρόθετο προσδιορισμό…